jkorsvik/nowiki_second_scrape_merged huggingface dataset:
Partido Nashonal di Pueblo

Partido Nashonal di Pueblo (nederlandsk: Nationale Volkspartij) er et politisk parti på Curaçao, som ble stiftet 19. april 1948. Partiet beskriver seg selv som kristendemokratisk.


== Valgresultater ==


== Referanser ==
Wycliffe Norge

Wycliffe Norge er en tverrkirkelig norsk misjonsorganisasjon tilsluttet den internasjonale paraplyorganisasjonen Wycliffe Global Alliance. Sammen utgjør de nærmere 100 organisasjoner, og står bak rundt 80% av alle dagens bibeloversettelsesprosjekter på verdensbasis.
Wycliffe Norge har per juni 2017 13 aktive utsendinger som jobber med tilsammen 18 språk, i 10 land.
Mange av utsendingene er engasjert i både språkutvikling og bibeloversettelse. Wycliffe samarbeider med menigheter og organisasjoner om utsendelse av personell. Internasjonalt har Wycliffe mer enn 6000 utsendinger, i tillegg til tusenvis av andre medarbeidere og støttepartnere. I samarbeid med Norad driver Wycliffe Norge også med bistandsarbeid, og har pr. 06 2017 to bistandsprosjekter i Pakistan.
Wycliffe mener at alle, uansett etnisitet og språk, burde ha rett til å ha Bibelen på sine egne språk. Som kristen organisasjon mener de at Gud er alles Far, og ingen mennesker skulle behøve å måtte lære seg et annet språk for å få tilgang til det Bibelen formidler til oss mennesker.  
Wycliffes prosjekter innebærer ofte utvikling av skriftsystem, lese- og skriveopplæring, bibeloversettelse, samt styrking av folks rettigheter, identitet og kultur.
Wycliffes arbeid dreier seg om hele mennesket; En åndelig dimensjon gjennom bibeloversettelse og en menneskelig og diakonal dimensjon gjennom det språkvitenskapelige og bistandsmessige arbeidet. Arbeidet utføres hovedsakelig gjennom organisasjonen SIL International eller gjennom andre lokale og internasjonale samarbeidspartnere.


== Referanser ==


== Eksterne lenker ==
Offisielt nettsted
Loma Mansa

Loma Mansa eller Mount Bintumani (også stavet Bintimani) er med sine 1 945 moh. det høyeste fjellet i Sierra Leone og Lomafjellene. 
Skråningene ved fjellets fot er dekket av regnskog og er hjem til en rekke dyrearter, blant annet dvergflodhest, dvergkrokodille, liberiaflodugle og en rekke primater. 
Fjellet ligger i et skogreservat med jaktforbud (The Loma Mountain none hunting Forest Reserve (LMNHFR)) som ble opprettet i 1952.


== Referanser ==
Stephan Skogheim Kyeremeh

Stephan Skogheim Kyeremeh (født 24. januar 2001) er en norsk friidrettsutøver og som løper for klubben IL i BUL. Han ble norsk ungdomsmester på 200 meter innendørs i 2017, og fikk sølv på 100 meter og 200 meter under European Youth Summer Olympic Festival 2017 i Győr.


== Idrettskarriere ==


=== 2016 ===
Kyeremeh deltok i klassen G15 i UM innendørs 2016, der han fikk bronse på 200 meter og kom på sjetteplass på 60 meter.Utendørs deltok han i NM i stafetter 2016 i mai, der IL i BUL vant 4 x 100 meter i klassen G15-16. I Världsungdomsspelen 2016 kom han på fjerdeplass i A-finalen på 80 meter, med tiden 9,50. Han deltok i U20-klassen under Junior-NM i friidrett 2016, men ble slått ut i innledningsheatet både på 100 meter (11,92) og 200 meter (23,62). Men han fikk én medalje; BUL kom på andreplass på 1000 meter stafett i U20-klassen, bak Fredrikstad IF. Under Ungdomsmesterskapet i friidrett 2016 i september fikk han bronse både på 100 og 200 meter, med personlig rekord på begge distanser, hhv. 11,40 i semifinalen på 100 meter og 23,09 i finalen på 200 meter. BUL brøt her på 1000 meter stafett. 


=== 2017 ===
I UM innendørs 2017 vant Kyeremeh 200 meter i G16-klassen, med tiden 22,05, som var ny personlig rekord. På 60 meter kom han på andreplass, bak Pål Haugen Lillefosse, men satte også her personlig rekord med 7,07 sekunder. I tillegg vant BUL 4 x 200 meter stafett i klassen G15-17. 
BUL vant 4 x 100 meter både i klassen G15-16 og MJ19 under NM i stafetter 2017, med Kyeremeh på laget. Han deltok også i den nasjonale konkurransen under Bislett Games, der han kom på femteplass på 200 meter og sjetteplass på 100 meter. I Världsungdomsspelen 2017 vant han 100 og 200 meter, i klassen G16.
Kyeremeh deltok i friidrett under European Youth Summer Olympic Festival 2017, og fikk der sølv på 100 og 200 meter, bak franske Aurélien Larue. Norge fikk også sølv på 4x100m stafett. Han deltok i U20-klassen i Junior-NM i friidrett 2017, og fikk der sølv på 200 meter og bronse på 100 meter. I Nordisk juniormesterskap i friidrett 2017 kom han på sjetteplass på 200 meter, og deltok på Norges lag som vant 4 x 100 meter stafett, der han løp sammen med Muhammed Jatta, Mathias Hove Johansen og Pål Haugen Lillefosse. 


=== 2018 ===
I den nasjonale konkurransen under Bislett Games kom Kyeremeh på tredjeplass på 200 meter og satte da ny norsk U18 rekord med tiden 21,31.Vinneren ble Nicolai Bjerkaas, som løp på 19,05, men ble underkjent grunnet for mye vind. Han la deretter opp og er nå personlig trener for Kyeremeh.


== Referanser ==


== Eksterne lenker ==
(en) Stephan Skogheim Kyeremeh – World Athletics 
(en) Profil hos European Athletics
(en) Profil hos All-Athletics
(no) Profil hos Norsk Friidrettsstatistikk
Partido Antia Restruktura

Partido Alternativa Real (PAR, også kalt Partido PAR) er et politisk parti på Curaçao. Det ble stiftet i 1993 som Partido Antiá Restrukturá (nederlandsk: Partij voor Geherstructureerde Antillen). Fra oktober 2016 har partiet stilt til valg med navnet Partido Alternativa Real. Partiet ledes av Eugene Rhuggenaath, som ble statsminister etter valget i 2017. 
Partiet omtales som liberalt.


== Referanser ==


== Eksterne lenker ==
Offisielt nettsted Arkivert 6. februar 2017 hos Wayback Machine.
Nordområdesenteret

Nordområdesenteret for næringslivet (NOS) ved Handelshøgskolen Nord universitet ble etablert i 2007. NOS har som mål å være et nasjonalt ledende og internasjonalt anerkjent fagmiljø for utvikling og formidling av kunnskap om nordområdene og næringslivets muligheter. Fra 2013 har NOS vært et nasjonalt senter for å styrke forskning, utdanning og kommunikasjon tilknyttet næringslivets muligheter i nordområdene. NOS finansieres gjennom en basisbevilgning i statsbudsjettet og gjennom prosjekter fra bedrifter, forskningsråd, departement og andre institusjoner. Ved Nordområdesenteret arbeider en særlig med å utvikle og formidle kunnskap knyttet til verdiskapingspotensialet i nordområdene. Hovedaktivitetene er knyttet til utdanning, forskning og kommunikasjon og dialog. Nære samarbeidspartnere inkluderer NUPI, Utenriksdepartementet, The Artctic Institute, Institute of the North samt flere institusjoner i Russland og Ukraina. I 2017 markerte NOS 10-årsjubileum på NUPI. Blant talerne var utenriksminister Børge Brende.  
Senteret arrangerer den årlige konferansen High North Dialogue og gir ut prisen High North Hero.  
Leder for Nordområdesenteret er Frode Mellemvik. Senteret jobber tett med nettavisen High North News, hvor Arne O. Holm er redaktør. 


== Aktiviteter ==
High North Dialogue


== Referanser ==
Amigoe

Amigoe er en nederlandskspråklig avis som utgis i Curaçao, og som har de nederlandske antillene, spesielt Curaçao og Aruba, som sitt nedslagsfelt. Avisen er en av de mest leste avisene i Aruba. En undersøkelse fra 2013 fant at 24 % av Curaçaos avislesende publikum leste Amigoe, noe som gjorde den til øyas tredje mest leste avis etter Extra og Vigilante. Avisen var på Curaçao populær blant utdannede lesere, velstående og eldre.Avisen ble grunnlagt i desember 1883 under navnet Amigoe di Curaçao av dominikanerordenen. Den første utgaven utkom på Aruba i 1884. Den var ukeavis fram til 1935, deretter to ganger i uken, og fra 1941 er den dagsavis. 
Den andre nederlandskspråklige avisen i Curaçao er Antilliaans Dagblad.


== Referanser ==


== Eksterne lenker ==
Offisielt nettsted
Lucina da Costa Gomez-Matheeuws

Lucina Elena da Costa Gomez-Matheeuws (født 5. april 1929, død 7. januar 2017) var en politiker på De nederlandske Antiller for PNP (Partido Nashonal di Pueblo / Nationale Volkspartij). Hun var statsminister i De nederlandske Antiller i 1977, etter sju år som minister for helse og kultur. 1970–1977.Hun var første kvinne som statsminister og statsråd i øystaten. Hennes ektemann Moises da Costa Gomez var statsminister 1951–54.  


== Referanser ==
Storevatnet (Jølster)

Storevatnet er en innsjø i Jølster kommune i Sogn og Fjordane. Den er utspring for elva Driva i Breimsvassdraget.


== Referanser ==
Fransk mesterskap i friidrett 1894

Fransk mesterskap i friidrett 1894 ble arrangert 27. mai og 3. juni 1894, i Croix-Catelan i Paris. Dette var det sjuende franske mesterskapet i friidrett som ble arrangert. 


== Resultater ==


=== Menn ===
Taber var fra USA


== Eksterne lenker ==
Site de la Commission de la Documentation et de l'Histoire - Les finalistes des championnats de France - 1888 à 1969
Fransk mesterskap i hinderløp 1894

Fransk mesterskap i hinderløp 1894 ble arrangert 15. april 1894, på Croix-Catelan i Paris. Dette var det sjuende franske mesterskapet i hinderløp som ble arrangert.  


== Resultater ==


=== Menn ===
*) Kilden sier «à une poitrine du 2è».
En utøver med etternavn Cheruy deltok også, men brøt løpet.


== Eksterne lenker ==
Site de la Commission de la Documentation et de l'Histoire - Les finalistes des championnats de France - 1888 à 1969
Fransk mesterskap i terrengløp 1894

Fransk mesterskap i terrengløp 1894 ble arrangert 25. februar 1894, i Chaville. Dette var det sjette franske mesterskapet i terrengløp som ble arrangert.  


== Resultater ==


=== Menn ===
På de neste plassene kom en utøver med etternavn Joiner, deretter Fernand Meiers, og en utøver med etternavn Descomes kom på sjetteplass.


== Eksterne lenker ==
Site de la Commission de la Documentation et de l'Histoire - Les finalistes des championnats de France - 1888 à 1969
Golfreglene

Golfreglene (Rules of golf) er et sett regler og definisjoner utformet av golfsportens to styrende organer, United States Golf Association (USGA) i USA og Mexico, og Royal & Ancient Golf Club of St. Andrews (R&A) i resten av verden. Reglene revideres hvert fjerde år, sist i 2016. En omfattende omstrukturering av golfreglene vil komme i 2019.


== Bakgrunn ==
Den første kjente nedtegnelsen av et sett golfbestemmelser stammer fra 1744. Før en turnering i Leith utenfor Edinburgh, skrev klubben Gentlemen Golfers of Leith ned tretten regler, Articles and Laws in Playing at Golf. Denne klubben skiftet seinere navn til Honourable Company of Edinburgh Golfers. Klubbens neste regelrevisjon kom 1775. I mellomtiden hadde Society of St. Andrews Golfers gitt ut sine egne regler. Denne klubben, som seinere skulle bli Royal and Ancient Golf Club of St. Andrews, skrev ned sine første golfregler i 1754. I tillegg kom andre golfklubber ut med egne regler. Etter hvert var det likevel Royal and Ancient (R&A) og Honourable Company som ble klubbene de andre så til når det kom til golfregler. Først i september 1899 ble det utgitt et regelsett i Storbritannia som alle klubbene kunne forholde seg til, og det ble utgitt av R&A.I USA ble The Amateur Golf Associaion of the United States stiftet desember 1894, men allerede påfølgende februar ble navnet endret til United States Golf Association. I 1897 hadde et regelutvalg kommet til at USGA skulle følge R&As 1891-revisjon med regeltolkninger av en eksekutivkomité i USGA.
Fra revisjonen i 1984 har golfreglene bestått av 34 regler. I revisjonen av regelboken som gjelder fra 2019, er antallet regler redusert til 24.
Norges Golfforbund står for håndhevingen av golfreglene i Norge. Den første norske oversettelsen kom i 1988


== Referanser ==


== Litteratur ==
Chapman, Kenneth G.:The Rules of the Green. United States Golf Association, Triumph Books 1997. ISBN 1-57243-173-3


== Eksterne lenker ==
1992-utgaven av Golfreglene oversatt til norsk. Nasjonalbibliotekets nettsted nb.no
Golfreglene etter revisjonen i 2016 på norsk og engelsk
Nettstedet Ruleshistory.com viser utviklingen av reglene fra 1800-tallet til 2016
Fransk mesterskap i kappgang 1894

Fransk mesterskap i kappgang 1894 ble arrangert 15. juli 1894, i Terrasse des Tuileries i Paris. Dette var det andre franske mesterskapet i kappgang som ble arrangert. 


== Resultater ==


=== Menn ===
To utøvere, Michaut og A. Truchot ble diskvalifisert, og Frantz Reichel brøt løpet.


== Eksterne lenker ==
Site de la Commission de la Documentation et de l'Histoire - Les finalistes des championnats de France - 1888 à 1969
Jia ren qu

Jia ren qu er et kinesisk dikt og en sang. Diktet er en referanse til Han-dynastiet, og stammer også fra denne tiden. Diktet er også kjent som Beauty Song. Dette er fordi Zhang Ziyi sang diktet i filmen Flyvende dolker fra 2004.


== Tekst (pinyin) ==
Bei fang you jia ren
Jue shi er du li
Yi gu qing ren cheng
Zai gu qing ren guo
Ning bu zhi
Qing cheng yu qing guo
Jia ren nan zai de


== Karakterer ==
北方有佳人
绝世而独立
一顾倾人城
再顾倾人国
宁不知倾城与倾国
佳人难再得


== Norsk ==
En sjelden skjønnhet oppe i nord
Den vakreste dame på denne jord
Et blikk fra henne og byen faller
Nok et blikk legger landet i ruiner
Det finnes ingen by eller intet land
Som har vært mer elsket enn denne skjønnhet


== Eksterne lenker ==
Jia ren qu Youtube.com
Fransk mesterskap i terrengløp 1895

Fransk mesterskap i terrengløp 1895 ble arrangert 17. mars 1895, i Ville-d'Avray. Dette var det sjuende franske mesterskapet i terrengløp som ble arrangert.  


== Resultater ==


=== Menn ===


== Eksterne lenker ==
Site de la Commission de la Documentation et de l'Histoire - Les finalistes des championnats de France - 1888 à 1969
Fransk mesterskap i hinderløp 1895

Fransk mesterskap i hinderløp 1895 ble arrangert 21. april 1895, på Croix-Catelan i Paris. Dette var det åttende franske mesterskapet i hinderløp som ble arrangert.  


== Resultater ==


=== Menn ===


== Eksterne lenker ==
Site de la Commission de la Documentation et de l'Histoire - Les finalistes des championnats de France - 1888 à 1969
Villkornell

Villkornell (Swida sanguinea) er en løvfellende busk i kornellfamilien.
Den blir tre–fire meter høy med opprette greiner. Rotskudd er vanlige, så den danner ofte tette bestander. Unge kvister er røde, mens eldre er brungrønne, eller i blant røde på solsiden. Bladene er motsatte, ovale til elliptiske, hårete og med tre–fire par buete sidenerver. De har rød høstfarge. Blomstene sitter i halvskjermlignende kvaster; de er 8–10 mm store og har fire hvite kronblad. I Norge blomster den i juni–juli. Frukten er nesten kulerund, 5–8 mm stor og blåsvart som moden.Villkornell vokser i skog, kratt og åkerkanter. Den er utbredt i Mellom- og Sør-Europa, Transkaukasia, Anatolia, Levanten og Nord-Iran. Arten når sin nordgrense i Norge, der den kun vokser på det sørlige Østlandet. I Norge er den en typisk art for edelløvskog, og den er vanligst i de sommervarme og kalkrike områdene rundt Oslofjorden og i Grenland. Utbredelsen strekker seg fra Tvedestrand og Hvaler nordover til Aker og Hole.


== Galleri ==

		
		
		
		
		
		
		


== Referanser ==


== Eksterne lenker ==
(en) Villkornell i Encyclopedia of Life 
(en) Villkornell i Global Biodiversity Information Facility 
(sv) Villkornell hos Dyntaxa 
(en) Villkornell hos ITIS 
(en) Villkornell hos NCBI 
(en) Villkornell hos The International Plant Names Index 
(en) Villkornell hos Tropicos 
(en) Kategori:Cornus sanguinea – bilder, video eller lyd på Wikimedia Commons 
(en) Cornus sanguinea – galleri av bilder, video eller lyd på Wikimedia Commons 
Cornus sanguinea – detaljert informasjon på Wikispecies
Ceph

Ceph er en fri og åpen plattform for datalager som implementerer objektbasert lagring på en enkel distribuert dataklynge, og som sørger for grensesnitt for objekter, blokker og datafiler. Ceph har til hensikt å skape et distribuert miljø uten et enkelt feilpunkt, som er skalerbar til exabyte-nivå og som er fritt tilgjengelig. Ceph finnes for Linux og FreeBSD.
Siste versjon er 11.2.0 som ble lansert 20. januar 2017.


== Eksterne lenker ==
Hjemmeside
Red Hat Ceph Storage
Wycliffe Global Alliance

Wycliffe Global Alliance er en internasjonal ideell paraplyorganisasjon for nasjonalt organiserte bibeloversettere. Tilsammen organiserer de nærmere 100 nasjonale organisasjoner, og per 2017 står de bak rundt 80% av alle prosjekter for bibeloversettelse på verdensbasis.Organisasjonens formål er å bidra til at bibeloversettelse, lese- og skriveopplæring, språkforskning og relatert utviklingsarbeid finner sted blant folkegrupper som har behov for det.
Wycliffe er en spesialistorganisasjon med god kompetanse innen mange fagfelt. Utsendingene besitter høy faglig ekspertise innen blant annet eksegese, lingvistikk og bibeloversettelse.
Den lokale foreningen i Norge er Wycliffe Norge.


== Referanser ==


== Eksterne lenker ==
Offisielt nettsted
Lucile Grahn-Young

Lucile Alexia Grahn-Young (født 30. juni 1819 i København, død 4. april 1907 i München) var den første internasjonalt kjente danske ballerina og en av de populære dansere i den romantiske ballettens æra.Hun var datter av løytnant John Jensen Grahn (d. 1859) og hustru Mette Christine Kndustrup (d. 1883) og debuterte som voksen i en pas de deux med Ferdinand Hoppe i Den Stumme i Portici på Det Kongelige Teater i København. Under Bournonville ble hun i 1837 utnevnt til kongelig solodanserinne, men forlot Det Kongelige Teater to år etter til fordel for Pariseroperaen. Hun fikk en internasjonal karriere og opptrådte utover Paris bl.a. i London, Wien, St. Petersburg, Berlin og Roma. Fra 1858–61 virket hun som ballettmester i Leipzig og hadde samme stilling ved hoffteatret i München fra 1869–75. 
Hennes ektemann, hoffoperasanger Friederich Young var død i 1884, så Lucile Grahn-Young testamenterte sin arv til München by, som takket ved å oppkalle en gate etter henne.


== Referanser ==
Dvergfjærpalme

Dvergfjærpalme (Chamaedorea elegans), også kjent som elegantbergpalme er en liten palmeart. Planten stammer opprinnelig fra regnskogene i Sør-Mexico og Guatemala, hvor den vokser.I tillegg til det vitenskapelige navnet Chamaedorea elegans kan den også finnes oppført som Neanthe bella, Neanthe elegans eller  Collinia elegans. Den brukes ofte i hager i subtropiske klimaer, som Sørøst-USA, og i tropiske områder, hvor den vokser seg to til tre meter høy med tynne røraktige stammer.Den dyrkes ofte i tempererte områder som en potteplante, hvor den vokser til to meter med meget treg vekst og toleranse av lav luftfuktighet og lite lys, dog den foretrekker medium-til-høy luftfuktighet og sterkt indirekte lys.
Planten har blitt tildelt Royal Horticultural Society sin premie Award of Garden Merit.Dvergfjærpalmen er en allsidig og nesten vedlikeholdsfri plante som makter å gro i de aller fleste innen- og utendørsforhold med lite stell. Planten kan dyrkes innendørs eller utendørs, i potter som bortplante eller som et tre i en hage.


== Referanser ==


== Eksterne lenker ==
(en) Dvergfjærpalme i Encyclopedia of Life 
(en) Dvergfjærpalme i Global Biodiversity Information Facility 
(en) Dvergfjærpalme hos ITIS 
(en) Dvergfjærpalme hos NCBI 
(en) Dvergfjærpalme hos The International Plant Names Index 
(en) Dvergfjærpalme hos Tropicos 
(en) Kategori:Chamaedorea elegans – bilder, video eller lyd på Wikimedia Commons 
(en) Chamaedorea elegans – galleri av bilder, video eller lyd på Wikimedia Commons 
Chamaedorea elegans – detaljert informasjon på Wikispecies
GRIFF 300

GRIFF 300 er en norskprodusert drone (unmanned aerial vehicle) fra Griff Aviation for det profesjonelle markedet. Dronen veier 75 kg (165 lbs), kan løfte 225 kg (496 lbs), det vil si MTOM på 300kg, og måler 1,5 × 2,0 meter. Flytiden oppgis til 30 – 45 minutter.Dette er en drone for det profesjonelle markedet, det vil si droner eller RPAS som ikke opereres for rekreasjon, og som typisk er på over 2,5 kg. GRIFF 300 klasses i  RO3 i Norge, det vil si droner over 25 kg.Selskapet ser ikke for seg å konkurrere med helikoptertransport, men ser for seg et marked hvor droner kan brukes av helikopterselskap, nødetater, jordbruk, forskning, og statlige tjenester slik som Statnett, Norges vassdrags- og energidirektorat, og Norges geologiske undersøkelse.Dronen har blitt sertifisert av European Aviation Safety Agency (EASA) og Federal Aviation Administration (FAA). Per 10. januar 2017 var det ingen sivile droner i det profesjonelle segmentet som hadde sertifisering fra begge administrasjonene. Med sertifiseringen er GRIFF 300 det første norske fabrikkbygde luftfartøy som er sertifisert siden 1938.Selskapet bak dronen ser på en større og videreutviklet utgave, og denne vil få MTOM på 800 kg.


== Referanser ==
Boeckaxelia

Boeckaxelia er en slekt innen underfamilien Acanthogammarinae som igjen er av familien Acanthogammaridae. Overfamilie er Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever bare i ferskvann.Slekten er endemisk til Bajkalsjøen.


== Gruppens taksonomi ==
Gruppen ble systematisert på ny i 2003. 
En moderne oppdatering av systematikken gis nedenfor i lys av 2013-revisjonen med basis i WoRMS-databasen.

Underrekke: KREPSDYR (Crustacea) - 67 000 arter
KLASSE storkreps (Malacostraca) - +25 000 arter Latreille, 1802
Underklasse Eumalacostraca Grobben, 1892
Overorden Peracarida Calman, 1904
Orden amfipoder (Amphipoda) - 9 725 arter, 1 900 i ferskvann Latreille, 1816
Underorden Senticaudata - 22 overfamilier, 95 familier Lowry & Myers, 2013
Infraorden Gammarida
Parvorden Crangonyctidira Bousfield, 1973
Parvorden Gammaridira Latreille, 1802
Overfamilie Gammaroidea  Latreille, 1802 (Bousfield, 1977)
Familie Acanthogammaridae Garjajeff, 1901
Underfamilie Acanthogammarinae Garjajeff, 1901
Slekt Boeckaxelia Schellenberg, 1940
Boeckaxelia carpenterii Dybowsky, 1874
Boeckaxelia elegans Dorogostaisky, 1930
Boeckaxelia potanini Dorogostaisky, 1922
Boeckaxelia profundalis Bazikalova, 1945
Boeckaxelia rubra  Garjajeff, 1901


== Referanser ==


== Eksterne lenker ==
(en) Boeckaxelia – oversikt og omtale av artene i WORMS-databasen 
(en) Boeckaxelia i Encyclopedia of Life 
(en) Boeckaxelia i Global Biodiversity Information Facility 
(no) Boeckaxelia hos Artsdatabanken 
(en) Boeckaxelia hos NCBI 
Boeckaxelia – detaljert informasjon på Wikispecies
Boeckaxelia carpenterii

Boeckaxelia carpenterii er en art av slekten Boeckaxelia innen underfamilien Acanthogammarinae som igjen er av familien Acanthogammaridae. Overfamilie er Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever bare i ferskvann.Arten er endemisk til Bajkalsjøen.


== Gruppens taksonomi ==
Gruppen ble systematisert på ny i 2003. 
En moderne oppdatering av systematikken gis nedenfor i lys av 2013-revisjonen med basis i WoRMS-databasen.

Underrekke: KREPSDYR (Crustacea) - 67 000 arter
KLASSE storkreps (Malacostraca) - +25 000 arter Latreille, 1802
Underklasse Eumalacostraca Grobben, 1892
Overorden Peracarida Calman, 1904
Orden amfipoder (Amphipoda) - 9 725 arter, 1 900 i ferskvann Latreille, 1816
Underorden Senticaudata - 22 overfamilier, 95 familier Lowry & Myers, 2013
Infraorden Gammarida
Parvorden Crangonyctidira Bousfield, 1973
Parvorden Gammaridira Latreille, 1802
Overfamilie Gammaroidea  Latreille, 1802 (Bousfield, 1977)
Familie Acanthogammaridae Garjajeff, 1901
Underfamilie Acanthogammarinae Garjajeff, 1901
Slekt Boeckaxelia Schellenberg, 1940
Boeckaxelia carpenterii Dybowsky, 1874
Boeckaxelia elegans Dorogostaisky, 1930
Boeckaxelia potanini Dorogostaisky, 1922
Boeckaxelia profundalis Bazikalova, 1945
Boeckaxelia rubra  Garjajeff, 1901


== Referanser ==


== Eksterne lenker ==
(en) Boeckaxelia carpenterii – oversikt og omtale av artene i WORMS-databasen 
(en) Boeckaxelia carpenterii i Global Biodiversity Information Facility 
(no) Boeckaxelia carpenterii hos Artsdatabanken 
(en) Boeckaxelia carpenterii hos NCBI